CELEX: 32018D1195
Language: fi
Date: 2018-07-16 00:00:00
Title: Neuvoston päätös (EU) 2018/1195, annettu 16 päivänä heinäkuuta 2018, linja-autoilla harjoitettavaa satunnaista kansainvälistä matkustajaliikennettä koskevaan sopimukseen (Interbus-sopimus) liitettävän linja-autoilla harjoitettavaa säännöllistä kansainvälistä matkustajaliikennettä ja säännöllistä kansainvälistä erityismatkustajaliikennettä koskevan pöytäkirjan allekirjoittamisesta Euroopan unionin puolesta (ETA:n kannalta merkityksellinen teksti.)

23.8.2018   
               
               
                  FI
               
               
                  Euroopan unionin virallinen lehti
               
               
                  L 214/3
               
            
         NEUVOSTON PÄÄTÖS (EU) 2018/1195,
         annettu 16 päivänä heinäkuuta 2018,
         linja-autoilla harjoitettavaa satunnaista kansainvälistä matkustajaliikennettä koskevaan sopimukseen (Interbus-sopimus) liitettävän linja-autoilla harjoitettavaa säännöllistä kansainvälistä matkustajaliikennettä ja säännöllistä kansainvälistä erityismatkustajaliikennettä koskevan pöytäkirjan allekirjoittamisesta Euroopan unionin puolesta
         (ETA:n kannalta merkityksellinen teksti)
         EUROOPAN UNIONIN NEUVOSTO, joka
         ottaa huomioon Euroopan unionin toiminnasta tehdyn sopimuksen ja erityisesti sen 91 artiklan yhdessä sen 218 artiklan 5 kohdan kanssa,
         ottaa huomioon Euroopan komission ehdotuksen,
         sekä katsoo seuraavaa:
         
                     (1)
                  
                  
                     Linja-autoilla harjoitettavaa satunnaista kansainvälistä matkustajaliikennettä koskeva sopimus (Interbus-sopimus) (1), tehtiin unionin puolesta 3 päivänä lokakuuta 2002 neuvoston päätöksen 2002/917/EY (2) mukaisesti, ja se tuli voimaan 1 päivänä tammikuuta 2003 (3).
                  
               
                     (2)
                  
                  
                     Neuvosto valtuutti 5 päivänä joulukuuta 2014 komission aloittamaan neuvottelut Interbus-sopimukseen liitettävästä pöytäkirjasta, jäljempänä ’pöytäkirja’, Albanian tasavallan, Bosnia ja Hertsegovinan, entisen Jugoslavian tasavallan Makedonian, Moldovan tasavallan, Montenegron, Turkin tasavallan ja Ukrainan kanssa.
                  
               
                     (3)
                  
                  
                     Neuvottelut saatiin menestyksekkäästi päätökseen Interbus-sopimuksen sopimuspuolten välisessä kokouksessa 10 päivänä marraskuuta 2017.
                  
               
                     (4)
                  
                  
                     Pöytäkirjan tarkoituksena on helpottaa säännöllisen liikenteen ja säännöllisen erityisliikenteen harjoittamista Interbus-sopimuksen sopimuspuolten välillä ja parantaa näin ollen matkustajaliikenteen yhteyksiä sopimuspuolten välillä.
                  
               
                     (5)
                  
                  
                     Yleisten sääntöjen osalta, erityisesti sekakomitean toimintaa koskien, ja sen soveltamisen helpottamiseksi pöytäkirjaluonnoksessa seurataan pitkälti Interbus-sopimuksessa vahvistettuja sääntöjä.
                  
               
                     (6)
                  
                  
                     Jotta pöytäkirjan hyödyt eivät viivästyisi kohtuuttomasti ja vastaavasti sen mukaan, mitä Interbus-sopimuksessa määrätään, pöytäkirjassa määrätään, että se tulee voimaan sen hyväksyneiden tai ratifioineiden sopimuspuolten osalta, kun neljä sopimuspuolta, unioni mukaan lukien, on hyväksynyt tai ratifioinut sen.
                  
               
                     (7)
                  
                  
                     Sen vuoksi pöytäkirja olisi allekirjoitettava unionin puolesta sillä varauksella, että pöytäkirjan tekeminen saatetaan päätökseen myöhemmin,
                  
               ON HYVÄKSYNYT TÄMÄN PÄÄTÖKSEN:
         
            1 artikla
            Annetaan lupa allekirjoittaa linja-autoilla harjoitettavaa satunnaista kansainvälistä matkustajaliikennettä koskevan sopimuksen (Interbus-sopimus) pöytäkirja koskien linja-autoilla harjoitettavaa säännöllistä kansainvälistä matkustajaliikennettä ja säännöllistä kansainvälistä erityismatkustajaliikennettä unionin puolesta sillä varauksella, että pöytäkirjan tekeminen saatetaan päätökseen (4).
         
         
            2 artikla
            Neuvoston puheenjohtaja valtuutetaan nimeämään yksi tai useampi henkilö, jolla on oikeus allekirjoittaa pöytäkirja unionin puolesta.
         
         
            3 artikla
            Tämä päätös tulee voimaan päivänä, jona se hyväksytään.
         
         
            Tehty Brysselissä 16 päivänä heinäkuuta 2018.
            
               
                  Neuvoston puolesta
               
               
                  Puheenjohtaja
               
               J. BOGNER-STRAUSS
            
         
         
            (1)  EYVL L 321, 26.11.2002, s. 13.
         
            (2)  Neuvoston päätös 2002/917/EY, tehty 3 päivänä lokakuuta 2002, linja-autoilla harjoitettavaa satunnaista kansainvälistä matkustajaliikennettä koskevan sopimuksen (Interbus-sopimus) tekemisestä (EYVL L 321, 26.11.2002, s. 11).
         
            (3)  EYVL L 321, 26.11.2002, s. 44.
         
            (4)  Pöytäkirjan teksti julkaistaan yhdessä sen tekemistä koskevan päätöksen kanssa.